บอร์ด TRUBB ไฟเขียว! เพิ่มทุน 341 ล้านหุ้น พ่วงวอร์แรนต์ฟรี 1:1 เสริมสภาพคล่อง
TRUBB เพิ่มทุน 340.74 ล้านหุ้น พร้อมรับสิทธิในวอร์แรนต์ TRUBB - W2 ฟรี อัตราส่วน 1:1 เพื่อเสริมสภาพคล่องการเงินให้แข็งแกร่ง รองรับแผนการขยายธุรกิจสร้างรายได้ - กำไร ในอนาคต
10 ส.ค. 2564

นายวรเทพ วงศาสุทธิกุล ประธานกรรมการ รวมทั้ง นายภัทรพล วงศาสุทธิกุล กรรมการและกรรมการผู้จัดการใหญ่ บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB และคณะกรรมการบริษัทฯ ร่วมประชุมวิสามัญผู้ถือหุ้นครั้งที่ 1/2564 ผ่านทางสื่ออิเล็กทรอนิกส์ (E-EGM) โดยผู้ถือหุ้นมีมติอนุมัติแผนการนำ บริษัท เวิลด์เฟล็กซ์ จำกัด (มหาชน) (WFX) ซึ่งเป็นบริษัทย่อยของบริษัทฯ เข้าจดทะเบียนในตลาดหลักทรัพย์แห่งประเทศไทย (SET) พร้อมอนุมัติเพิ่มทุน 340.74 ล้านหุ้น แบ่งขายผู้ถือหุ้นเดิมตามสัดส่วนการถือหุ้น 5 หุ้นเดิมต่อ 1 หุ้นใหม่ ราคาหุ้นละ 2.20 บาท พร้อมรับสิทธิในวอร์แรนต์ TRUBB – W2 ฟรี ในอัตราส่วน 1 หุ้นเพิ่มทุนต่อ 1 วอร์แรนต์ เพื่อเสริมฐานะทางการเงินให้แข็งแกร่งและมั่นคง รองรับแผนการขยายธุรกิจและเพิ่มโอกาสในการสร้างรายได้และกำไรในอนาคต ซึ่งงานดังกล่าวจัดขึ้น ณ ห้องประชุมชั้น 2 TRUBB เมื่อเร็ว ๆ นี้
 